Diari Oficial de la Generalitat Valenciana


Sumari del DOGV 4703, del 02-03-2004 (2004/1949)

ORDRE de 26 de gener de 2004, que modifica l'Ordre de 2 de desembre de 2003, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2004, als efectes de substitució de les festes de caràcter local en els municipis de Castelló, Moixent i Agost, i de correcció de l'errada detectada relativa al municipi de Teresa de Cofrentes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4703

Data del DOGV
:   02-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1949


Data del document
:   26-01-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Moixent
    * Teresa de Cofrentes
    * Castelló de la Plana
    * Agost
    * dia festiu
    * vacances retribuïdes
    * jornada de treball
    * legislació

ORDRE de 26 de gener de 2004, que modifica l'Ordre de 2 de desembre de 2003, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2004, als efectes de substitució de les festes de caràcter local en els municipis de Castelló, Moixent i Agost, i de correcció de l'errada detectada relativa al municipi de Teresa de Cofrentes. [2004/X1949]
  
Vistes les sol·licituds formulades de modificació de les dates de festes locals per a l'any 2004 per part dels ajuntaments de les localitats de Castelló, Moixent i Agost.
  
Atés que a este efecte es fa la tramesa pertinent, per part dels directors territorials d'Ocupació de Castelló, València i Alacant, sobre les comunicacions de les modificacions de les dates de festes en els municipis de què es tracta.
  
Atés que les modificacions mencionades preteses pels municipis de Castelló, Moixent i Agost, ho són a partir de les dates establides al seu moment per la Conselleria d'Economia, Hisenda i Ocupació en l'Ordre de 2 de desembre de 2003, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana per a l'any 2004, les quals s'aprovaren inicialment (i es detallen a continuació) i es proposa que siguen substituïdes per les següents:
  
MUNICIPI DATA FESTA DATA FESTA
  
 APROVADA PROPOSADA
  
Castelló 15 de març 22 de març
  
Moixent 30 de juny 29 de juny
  
Agost 28 de desembre 29 de juny
  
Fonaments jurídics
  
Respecte a la proposta sol·licitada, i d'acord amb la normativa vigent en la matèria, resulta d'aplicació en primer lloc l'art. 37.2 de l'ET, el qual establix que:
  
?Les festes laborals, que tindran caràcter retribuït i no recuperable, no podran excedir de catorze a l'any, de les quals dues seran locals.
  
(...) Les comunitats autònomes, dins del límit anual dels catorze dies festius, podran assenyalar aquelles festes que per tradició els siguen pròpies, substituint per a això les d'àmbit nacional que es determinen reglamentàriament i, en tot cas, les que es traslladen a dilluns (...)?.
  
D'altra banda, l'art. 46 del Reial Decret 2.001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial Decret 1.561/1995, de 21 de setembre, sobre jornades especials de treball assenyala:
  
?Seran també inhàbils per al treball retribuïts i no recuperables, fins a dos dies de cada any natural amb caràcter de festes locals que per tradició siguen pròpies en cada municipi, que es determinaran per l'autoritat laboral competent ?a proposta del Ple de l'ajuntament corresponent- i que es publicaran en el butlletí oficial de la comunitat autònoma i, si és el cas, en el Butlletí Oficial de la Província?.
  
Vist que, en virtut de la normativa vigent en la matèria, correspon a l'autoritat laboral competent, a proposta del Ple de l'Ajuntament corresponent, la determinació dels dies que tenen el caràcter de festes locals en el municipi corresponent.
  
Vist que a estos efectes, els ajuntaments de Castelló, Moixent i Agost han efectuat les propostes corresponents a l'autoritat laboral, que es van publicar en data 22.12.2003 (DOGV nº 4.655), els dies que havien de considerar-se inhàbils per al treball, retribuïts i no recuperables en les localitats mencionades, determinació que es va efectuar per mitjà d'Ordre de 2 de desembre de 2003.
  
Vist que els dies 15 de març, 30 de juny i 28 de desembre, que es declararen inicialment festa en els municipis de Castelló, Moixent i Agost, respectivament, no han transcorregut en el moment de dictar-se la present ordre, cal assenyalar que per raons d'ordre públic i de seguretat jurídica és procedent la modificació pretesa respecte a estes, aprovades al seu moment mitjançant l'Ordre de 2 de desembre de 2003, i substituir-les per les sol·licitades per les corporacions locals respectives.
  
D'altra banda, s'ha advertit una errada en el text de l'annex relatiu a la província de València, de l'Ordre de 2 de desembre de 2003, publicada en el DOGV de 22 de desembre, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana, per a l'any 2004, error esmenable, d'acord amb el que disposa l'article 105.2 de la Llei de Règim Jurídic de les Administracions Públiques i del Procediment Administratiu Comú, Llei 30/1992, de 26 de novembre, en la redacció que en fa la Llei 4/1999, de 13 de gener, que regula la rectificació d'ofici per part de l'administració dels errors materials, de fet o aritmètics dels seus actes.
  
Vista la normativa aplicable en la matèria sobre regulació de jornada de treball, jornades especials i descansos, així com l'altra de pertinent aplicació,
  
ORDENE
  
Primer
  
La modificació de l'Ordre de 2 de desembre de 2003 de la Conselleria d'Economia, Hisenda i Ocupació, per la qual s'aprovà el calendari de festes locals, retribuïdes i no recuperables a la Comunitat Valenciana, als efectes de substituir les festes locals dels municipis de Castelló, Moixent i Agost.
  
Segon
  
Declarar festivitats locals als municipis de Castelló, Moixent i Agost per a l'any 2004, les que tot seguit s'exposen, deixant sense efectes les aprovades al seu dia mitjançant ordre:
  
MUNICIPI FESTES LOCALS
  
Castelló 22 de març i 29 de juny.
  
Moixent 19 d'abril i 29 de juny.
  
Agost 17 de març i 29 de juny.
  
Tercer
  
La modificació de l'Ordre de 2 de desembre de 2003 de la Conselleria d'Economia, Hisenda i Ocupació, per la qual s'aprovà el calendari de festes locals, retribuïdes i no recuperables a la Comunitat Valenciana, de manera que on diu: ?Teresa de Cofrentes: 31 de gener, Sant Blai?, ha de dir: ?Teresa de Cofrentes: 30 de gener, Sant Blai?.
  
València, 26 de gener de 2004
  
El conseller d'Economia, Hisenda i Ocupació,